SL Uradni list Evropske unije C 16/19

Obvestilo Islandije v skladu z Direktivo 94/22/ES Evropskega parlamenta in Sveta o pogojih za izdajo in uporabo dovoljenj za iskanje, raziskovanje in izkoriščanje ogljikovodikov

Objava prvega razpisa za izdajo dovoljenj 2009 – Epikontinentalni pas med Islandijo in otokom Jan Mayen „območje Dreki“

(2009/C 16/06)

Islandski Državni urad za energetiko (NEA) s pooblastilom Ministrstva za industrijo, energetiko in turizem poziva zainteresirane stranke k oddaji vlog za pridobitev dovoljenj za raziskovanje in izkoriščanje ogljikovodikov na „območju Dreki“ v skladu s členom 3(2)(a) Direktive 94/22/ES Evropskega parlamenta in Sveta z dne 30. maja 1994 o pogojih za izdajo in uporabo dovoljenj za iskanje, raziskovanje in izkoriščanje ogljikovodikov.

Razpis za izdajo dovoljenj organizira NEA, in sicer v skladu z določbami iz Akta št. 13 z dne 13. marca 2001 (Uradni list (Stjórnartíðindi), 16. maja 2001) o iskanju, raziskovanju in izkoriščanju ogljikovodikov (Zakon o ogljikovodikih) s poznejšimi spremembami ter pravili in predpisi (Predpisi o ogljikovodikih), ki jih je izdalo Ministrstvo za industrijo, energetiko in turizem v skladu z Zakonom o ogljikovodikih.

Pristojni organ za izdajo dovoljenj je Državni urad za energetiko. Merila, pogoji in zahteve iz člena 5(1) in 5(2) ter člena 6(2) Direktive 94/22/ES so navedeni v zgoraj omenjenih pravnih instrumentih.

Poleg Zakona o ogljikovodikih in Predpisov o ogljikovodikih se za zadevne dele območja, ponujenega za izdajo dovoljenj, uporabijo tudi Sporazum med Norveško in Islandijo z dne 22. oktobra 1981 o epikontinentalnem pasu med Islandijo in otokom Jan Mayen, Sporazum med Norveško in Islandijo z dne 3. novembra 2008 o čezmejnih nahajališčih ogljikovodikov in potrjeni zapisnik z istega dne o pravici do sodelovanja v skladu s členoma 5 in 6 Sporazuma iz leta 1981.

Oddajo se lahko vloge za pridobitev dovoljenj za raziskovanje in izkoriščanje ogljikovodikov v naslednjih blokih ali delih blokov „območja Dreki“:

IS6706/1 (del), 4 (del), 5 (del), 7, 8 (del), 10, 11 (del), 12 (del)

IS6707/1, 2, 3 (del), 4, 5, 6, 7, 8, 9, 10, 11, 12

IS6708/1, 2, 3, 4, 5, 6, 7, 8, 9, 10, 11, 12

IS6709/1, 2, 3, 4, 5, 6, 7, 8, 9, 10, 11, 12

IS6710/1, 2, 3, 4, 5, 6, 7, 8, 9, 10, 11, 12

IS6711/2 (del), 3, 5 (del), 6, 8 (del), 9, 11 (del), 12

IS6807/4 (del), 7 (del), 8 (del), 10, 11 (del), 12 (del)

IS6808/1 (del), 2 (del), 4, 5 (del), 6 (del), 7, 8, 9, 10, 11, 12

IS6809/1, 2, 3 (del), 4, 5, 6, 7, 8, 9, 10, 11, 12

IS6810/1, 2, 3, 4, 5, 6, 7, 8, 9, 10, 11, 12

IS6811/2 (del), 3, 5 (del), 6, 8 (del), 9, 11 (del), 12

IS6909/10 (del), 11 (del), 12 (del)

IS6910/7 (del), 8 (del), 9 (del), 10, 11, 12 (del)

IS6911/8 (del), 9 (del), 11 (del), 12

Posamezne vloge za dovoljenja lahko zajemajo enega ali več blokov ali delov blokov, do največ 800 km2. Ponudi se največ pet (5) dovoljenj. Zaradi možnosti prekrivanja izbire območja z drugimi vlogami je priporočljivo, da vložniki navedejo še svojo drugo izbiro glede želenega območja.

Vloge za pridobitev dovoljenj za raziskovanje in izkoriščanje ogljikovodikov se oddajo Državnemu uradu za energetiko (NEA):

The National Energy Authority (NEA) Grensasvegi 9 108 – Reykjavik Iceland Spletni naslov: www.nea.is Telefon: (354) 569 60 00 Telefaks: (354) 568 88 96

Podrobne informacije in vsi zadevni dokumenti, vključno s seznami in zemljevidi ponujenega območja ter napotki v zvezi z dovoljenji, pogoji, ki jih bodo dovoljenja vključevala, in podatki o tem, kako se prijaviti, so na voljo na spletni strani:

http://www.nea.is/licensinground2009

ali pri Državnem uradu za energetiko na zgoraj navedenem naslovu.

Dovoljenja za raziskovanje in izkoriščanje iz prvega razpisa za izdajo dovoljenj 2009 za „območje Dreki“ se bodo predvidoma podelila do konca oktobra 2009.

Zaključek razpisa za izdajo dovoljenj – Epikontinentalni pas med Islandijo in otokom Jan Mayen „območje Dreki“ je: 15. maj 2009.

Severni del območja Dreki v islandskem epikontinentalnem pasu med Islandijo in otokom Jan Mayen. Meje območja, zajetega v Sporazumu iz leta 1981, (glej 4. odstavek) med Islandijo in Norveško so prikazane z zeleno črtkano črto.